|  |
| --- |
| **ΠΑΡΑΔΩΣΗ ΔΩΜΑΤΙΩΝ ΦΟΙΤΗΤΙΚΗΣ ΕΣΤΙΑΣ** |

**Ανακοίνωση προς φοιτητές διαμένοντες στην Εστία για την εκκένωση και παράδοση του δωματίου τους λόγω λήξης του ακαδημαϊκού έτους.**

**(εξαιρούνται οι φοιτητές που θα παραμείνουν λόγω ακαδημαϊκών υποχρεώσεων)**

 Λόγω λήξης του ακαδημαϊκού έτους οι διαμένοντες φοιτητές στη Φοιτητική Εστία θα πρέπει να παραδώσουν τα δωμάτια τους **το αργότερο έως τις 6/7/2021** προκειμένου να αρχίσουν οι εργασίες καθαρισμού και συντήρησής τους. Για την παράδοση του δωματίου, οι φοιτητές θα πρέπει να προσέρχονται στο Γραφείο Οικονομικής Διαχείρισης της Εστίας (Κτίριο Β’) για την **ταμειακή τακτοποίησή τους**. Οι φοιτητές που έχουν μεταβεί στον τόπο μόνιμης κατοικίας τους και αδυνατούν να μεταβούν αυτοπροσώπως για τη διαδικασία παράδοσης παρακαλούνται να συμπληρώνουν σχετική εξουσιοδότηση σε οικείο τους πρόσωπο που βρίσκεται στην πόλη του Ηρακλείου προκειμένου να προχωρήσει, αντί αυτών, την παραπάνω διαδικασία. Η εξουσιοδότηση πρέπει να είναι μέσω της Κρατικής Διαδικτυακής Πύλης gov.gr. (Για τη μετάβαση στη διαδικτυακή πύλη πατήστε εδώ: <https://dilosi.services.gov.gr/create/q/templates> )

(Η είσοδος στην πύλη gov.gr πραγματοποιείται με τους προσωπικούς κωδικούς taxisnet του φοιτητή δικαιούχου του δωματίου)

 Στο έγγραφο-εξουσιοδότηση θα πρέπει να αναγράφονται τα ακριβή στοιχεία του εξουσιοδοτημένου και στο σώμα του το ακόλουθο κείμενο:

*Να εισέλθει στο δωμάτιο του οποίου είμαι δικαιούχος και διαμένω στη Φοιτητική Εστία του Ελληνικού Μεσογειακού Πανεπιστημίου, για το τρέχων ακαδημαϊκό έτος, προκειμένου να παραλάβει τα προσωπικά μου αντικείμενα και να τα αποθηκεύσει σε χώρο που έχουμε από κοινού προσυμφωνήσει. Τον εξουσιοδοτώ επίσης να λάβει το ποσό της εγγύησης υλικού που κατέβαλα κατά την αρχή του ακαδημαϊκού έτους στο Ταμείο της Φοιτητικής Εστίας, εφόσον το δικαιούμαι, να υπογράψει τα σχετικά παραστατικά (αποδείξεις εισπράξεων και πληρωμών) και να περατώσει την οικονομική τακτοποίησή μου. Η συγκεκριμένη εξουσιοδότηση γίνεται λόγω αδυναμίας μετάβασης μου στη Φοιτητική Εστία του ΕΛΜΕΠΑ προκειμένου να έχω αυτοπρόσωπη παρουσία στην παραπάνω διαδικασία.*

(μπορείτε να πάρετε το κείμενο αντιγραφή - επικόλληση)

Δ/νση Φοιτητικής Μέριμνας ΕΛΜΕΠΑ

Φοιτητική Εστία

**Αντώνης Ψιμουλάκης**

Οικονομικός Διαχειριστής Φοιτητικής Εστίας

28/06/2021